મલાડમાં ઈસ્ટ-વેસ્ટમાં આવવા-જવા માટેનો એક બ્રિજ છેલ્લા ૩૬ દિવસથી લોકો માટે બંધ કરવામાં આવ્યો છે એને પરિણામે લોકોએ રાણી સતી માર્ગ પરથી આનંદ માર્ગ આવવા-જવા માટે દોઢ કિલોમીટર ફરીને જવું પડે છે. જોકે લોકો શૉર્ટકટ રસ્તો અપનાવવા માટે રાણી સતી માર્ગ પાસેના રેલવે-ફાટકના પોલાણમાંથી રેલવે-ટ્રૅક ક્રૉસ કરીને મોતને આમંત્રણ આપી રહ્યા છે. આવી જ એક ઘટના મંગળવારે બની હતી જેમાં બોરીવલી (વેસ્ટ)માં રહેતા બાવન વર્ષના ગુજરાતી ટાઇલ્સ-કૉન્ટ્રૅક્ટર મનસુખ ટાંકનું મોત એક્સપ્રેસ ટ્રેનની અડફેટમાં આવતાં થયું હતું. આ કેસમાં રેલવે-પોલીસે ટ્રેસ-પાસિંગનો ગુનો નોંધ્યો છે.